title: 2005/476/EB: 2005 m. birželio 21 d. Tarybos sprendimas, dėl Europos bendrijos ir Jungtinių Amerikos Valstijų susitarimo pasikeičiant laiškais dėl lukštentiems ryžiams taikomų muitų apskaičiavimo metodo, ir iš dalies keičiančio Sprendimus 2004/617/EB, 2004/618/EB ir 2004/619/EB, sudarymo

text:
1.7.2005

               LT

               Europos Sąjungos oficialusis leidinys

               L 170/67

         TARYBOS SPRENDIMAS
   2005 m. birželio 21 d.
   dėl Europos bendrijos ir Jungtinių Amerikos Valstijų susitarimo pasikeičiant laiškais dėl lukštentiems ryžiams taikomų muitų apskaičiavimo metodo, ir iš dalies keičiančio Sprendimus 2004/617/EB, 2004/618/EB ir 2004/619/EB, sudarymo
   (2005/476/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 2 dalies pirmos pastraipos pirmuoju sakiniu,
   atsižvelgdama į Komisijos pasiūlymą,
   kadangi:

               (1)

               2003 m. birželio 26 d. Taryba įgaliojo Komisiją pradėti derybas pagal 1994 m. GATT XXVIII straipsnį, siekiant pakeisti tam tikras nuolaidas už ryžius. Atitinkamai 2003 m. liepos 2 d. Europos bendrija pranešė PPO apie savo ketinimą pakeisti tam tikras EB CXL priede numatytas nuolaidas.

               (2)

               Derybas vedė Komisija, konsultuodamasi su komitetu, įsteigtu pagal Sutarties 133 straipsnį, ir vadovaudamasi Tarybos pateiktais derybų nurodymais.

               (3)

               Komisija vedė derybas su Jungtinėmis Amerikos Valstijomis, ypač suinteresuotomis tiekti produktą, kurio kodas yra HS 1006 20 (lukštenti ryžiai), ir iš esmės suinteresuotomis tiekti produktą, kurio kodas yra HS 1006 30 (nulukštenti ryžiai), su Tailandu, ypač suinteresuotu tiekti produktą, kurio kodas yra HS 1006 30 (nulukštenti ryžiai), ir iš esmės suinteresuotu tiekti produktą, kurio kodas yra HS 1006 20 (lukštenti ryžiai), ir su Indija bei Pakistanu, kurių kiekvienas yra iš esmės suinteresuotas tiekti produktą, kurio kodas yra HS 1006 20 (lukštenti ryžiai).

               (4)

               Susitarimai su Indija ir Pakistanu buvo patvirtinti Bendrijos vardu atitinkamai Tarybos sprendimais 2004/617/EB (1) ir 2004/618/EB (2). Nauja lukštentų ryžių (KN kodas 1006 20) ir nulukštentų ryžių (KN kodas 1006 30) tarifo norma buvo nustatyta Tarybos sprendimu 2004/619/EB (3).

               (5)

               Komisija sėkmingai susiderėjo dėl Europos bendrijos ir Jungtinių Amerikos Valstijų susitarimo pasikeičiant laiškais, kurį reikėtų patvirtinti.

               (6)

               Siekiant užtikrinti, kad Susitarimas galėtų būti visapusiškai taikomas nuo 2005 m. kovo 1 d. iki tol, kol bus iš dalies pakeistas 2003 m. rugsėjo 29 d. Tarybos reglamentas (EB) Nr. 1785/2003 dėl bendro ryžių rinkos organizavimo (4), Komisijai turėtų būti leista priimti laikinas nuo to reglamento nukrypti leidžiančias nuostatas bei patvirtinti jų įgyvendinimo priemones.

               (7)

               Dėl tos pačios priežasties Sprendimuose 2004/617/EB, 2004/618/EB ir 2004/619/EB pateiktų atitinkamų nukrypti leidžiančių nuostatų galiojimas taip pat turėtų būti pratęstas iki 2006 m. birželio 30 d.

               (8)

               Siekiant teisinio tikrumo, Sprendimuose 2004/617/EB ir 2004/618/EB taip pat tikslinga aiškiai apibrėžti, kad Komisijai suteiktas įgaliojimas priimti laikinas nuo Reglamento (EB) Nr. 1785/2003 nukrypti leidžiančias nuostatas minėtiems Susitarimams įgyvendinti taip pat apima įgaliojimą priimti išsamias įgyvendinimo priemones.

               (9)

               Šiam sprendimui įgyvendinti būtinos priemonės turėtų būti priimtos vadovaujantis 1999 m. birželio 28 d. Tarybos sprendimu 1999/486/EB, nustatančiu Komisijos naudojimosi jai suteiktais įgyvendinimo įgaliojimais tvarką (5),

         NUSPRENDĖ:
   1 straipsnis
   Europos bendrijos ir Jungtinių Amerikos Valstijų susitarimas pasikeičiant laiškais dėl lukštentiems ryžiams taikomų muitų apskaičiavimo metodo patvirtinamas Bendrijos vardu.
   Susitarimo tekstas pridedamas prie šio sprendimo.
   2 straipsnis
   1.   Tam, kad šį Susitarimą būtų galima visapusiškai taikyti nuo 2005 m. kovo 1 d., Komisija gali nukrypti nuo Reglamento (EB) Nr. 1785/2003 šio sprendimo 6 straipsnio 2 dalyje nurodyta tvarka tol, kol tas reglamentas bus iš dalies pakeistas, bet ne vėliau kaip iki 2006 m. birželio 30 d.
   2.   Komisija priima išsamias Susitarimo įgyvendinimo taisykles šio sprendimo 6 straipsnio 2 dalyje nustatyta tvarka.
   3 straipsnis
   Sprendimo 2004/617/EB 2 straipsnis pakeičiamas taip:

      „2 straipsnis
      1.   Tam, kad šį Susitarimą būtų galima taikyti nuo 2004 m. rugsėjo 1 d., Komisija gali nukrypti nuo Reglamento (EB) Nr. 1785/2003 šio sprendimo 3 straipsnio 2 dalyje nurodyta tvarka tol, kol tas reglamentas bus iš dalies pakeistas, bet ne vėliau kaip iki 2006 m. birželio 30 d.
      2.   Komisija priima išsamias Susitarimo įgyvendinimo taisykles šio sprendimo 3 straipsnio 2 dalyje nurodyta tvarka.“.

   4 straipsnis
   Sprendimo 2004/618/EB 2 straipsnis pakeičiamas taip:

      „2 straipsnis
      1.   Tam, kad šį Susitarimą būtų galima taikyti nuo 2004 m. rugsėjo 1 d., Komisija gali nukrypti nuo Reglamento (EB) Nr. 1785/2003 šio sprendimo 3 straipsnio 2 dalyje nurodyta tvarka tol, kol tas reglamentas bus iš dalies pakeistas, bet ne vėliau kaip iki 2006 m. birželio 30 d.
      2.   Komisija priima išsamias Susitarimo įgyvendinimo taisykles šio sprendimo 3 straipsnio 2 dalyje nurodyta tvarka.“.

   5 straipsnis
   Sprendimo 2004/619/EB 2 straipsnyje data „2005 m. birželio 30 d.“ pakeičiama data „2006 m. birželio 30 d.“.
   6 straipsnis
   1.   Komisijai padeda Grūdų vadybos komitetas, įsteigtas Reglamento (EB) Nr. 1784/2003 (6) 25 straipsniu.
   2.   Kai daroma nuoroda į šią dalį, taikomi Sprendimo 1999/468/EB 4 ir 7 straipsniai.
   Sprendimo 1999/468/EB 4 straipsnio 3 dalyje nurodytas laikotarpis yra vienas mėnuo.
   3.   Komitetas priima savo darbo tvarkos taisykles.
   7 straipsnis
   Tarybos pirmininkas yra įgaliojamas paskirti asmenį, įgaliotą pasirašyti Susitarimą, kad jis būtų privalomas Bendrijai (7).

      Priimta Liuksemburge, 2005 m. birželio 21 d.

            Tarybos vardu

            Pirmininkas

         F. BODEN

      (1)  OL L 279, 2004 8 28, p. 17.

      (2)  OL L 279, 2004 8 28, p. 23.

      (3)  OL L 279, 2004 8 28, p. 29.

      (4)  OL L 270, 2003 10 21, p. 96.

      (5)  OL L 184, 1999 7 17, p. 23.

      (6)  OL L 270, 2003 10 21, p. 78.

      (7)  Susitarimo įsigaliojimo datą Europos Sąjungos oficialiajame leidinyje paskelbs Tarybos generalinis sekretoriatas.
   VERTIMAS
   Europos bendrijos ir Jungtinių Amerikos Valstijų
   SUSITARIMAS PASIKEIČIANT LAIŠKAIS
   dėl lukštentiems ryžiams taikomų muitų apskaičiavimo metodo
   Gerbiamasis Pone,
   Atsižvelgdama į Europos bendrijos (EB) ir Jungtinių Amerikos Valstijų derybas, EB sutinka su toliau išdėstytomis išvadomis.
   Tam tikriems lukštentiems ryžiams taikoma muito norma (KN kodas 1006 20)
   1.   EB taiko muito normą tam tikriems lukštentiems ryžiams pagal 2–7 dalis.
   2.   Metinis orientacinis importo lygis:

               a)

               Pirmieji prekybos metai: pagal šį Susitarimą pirmaisiais prekybos metais (nuo 2004 m. rugsėjo 1 d. iki 2005 m. rugpjūčio 31 d.) metinis orientacinis importo dydis skaičiuojamas kaip vidutinis viso lukštentų ryžių importo, įvežamo į EB 25 iš visų kilmės šalių prekybos metais nuo 1999 m. rugsėjo 1 d. iki 2000 m. rugpjūčio 31 d., nuo 2000 m. rugsėjo 1 d. iki 2001 m. rugpjūčio 31 d. ir nuo 2001 m. rugsėjo 1 d. iki 2002 m. rugpjūčio 31 d., dydis, iš kurio atimtas Basmati lukštentų ryžių importas į EB 25 ir kuris yra padidintas 10 % (t. y., 431 678 metrinių tonų).

               b)

               Padidinimas vėlesniais prekybos metais: kiekvieniems 2005–2006, 2006–2007 bei 2007–2008 prekybos metams metinis orientacinis importo lygis nuo praėjusių prekybos metų lygio padidinamas 6 000 metrinių tonų per metus. Ne vėliau kaip 90 dienų iki 2007 m. rugsėjo 1 d.2008 m. rugpjūčio 31 d. prekybos metų pabaigos abi šalys pradeda konsultacijas dėl metinio padidinimo vėlesniais prekybos metais atsižvelgiant į pokyčius EB ryžių rinkoje, ypač į vartojimo pokyčius, ir susitaria dėl metinio padidinimo ne vėliau kaip 2008 m. rugpjūčio 31 d.

         3.   Šešių mėnesių orientacinis importo lygis: kiekvienais prekybos metais šešių mėnesių orientacinis importo lygis skaičiuojamas kaip 50 procentų metinio orientacinio importo lygio, apskaičiuoto 2 dalyje; pirmaisiais prekybos metais jis būtų 215 839 metrinių tonų.
   4.   Taikomos tarifo normos koregavimas metų viduryje: per 10 dienų nuo kiekvienų prekybos metų pirmųjų šešių mėnesių pabaigos EB persvarsto ir prireikus koreguoja taikomą tarifo normą šiuo būdu:

               a)

               jeigu faktinis lukštentų ryžių importas per ką tik pasibaigusius šešis mėnesius yra daugiau nei 15 procentų mažesnis nei šešių mėnesių orientacinis importo lygis tam laikotarpiui, kaip apskaičiuota 3 dalyje (t. y., pirmaisiais prekybos metais mažesnis nei 183 463 metrinių tonų), EB taiko 30 EUR už metrinių tonų tarifo normą;

               b)

               jeigu faktinis lukštentų ryžių importas per ką tik pasibaigusius šešis mėnesius yra daugiau nei 15 procentų didesnis nei šešių mėnesių orientacinis importo lygis tam laikotarpiui, kaip apskaičiuota 3 dalyje (t. y., pirmaisiais prekybos metais didesnis nei 248 215 metrinių tonų), EB taiko 65 EUR už metrinių tonų tarifo normą;

               c)

               jeigu faktinis lukštentų ryžių importas per ką tik pasibaigusius šešis mėnesius skyrėsi iki 15 procentų (imtinai) nuo šešių mėnesių orientacinio importo lygio tam laikotarpiui, kaip apskaičiuota 3 dalyje (t. y., pirmaisiais prekybos metais nuo 183 463 iki 248 215 metrinių tonų), taikoma norma yra 42,5 EUR už metrinių tonų.

         a–c dalyse faktinis lukštentų ryžių importas yra visas į EB 25 iš visų kilmės šalių tiekiamas KN kodu klasifikuojamų 1006 20 lukštentų ryžių importas, iš kurio atimtas Basmati lukštentų ryžių importas į EB 25.
   5.   Taikomos tarifo normos koregavimas metų pabaigoje: per 10 dienų nuo prekybos metų pabaigos EB persvarsto ir prireikus koreguoja taikomą tarifo normą tokiu būdu:

               a)

               jei faktinis lukštentų ryžių importas ką tik pasibaigusiais prekybos metais yra daugiau nei 15 procentų mažesnis nei metinis orientacinis importo lygis tam dvylikos mėnesių laikotarpiui, kaip apskaičiuota 2 dalyje (t. y., pirmaisiais prekybos metais mažesnis nei 366 926 metrinių tonų), EB taiko 30 EUR už metrinių tonų tarifo normą;

               b)

               jei faktinis lukštentų ryžių importas ką tik pasibaigusiais prekybos metais yra daugiau nei 15 procentų didesnis nei metinis orientacinis importo lygis tam dvylikos mėnesių laikotarpiui, kaip apskaičiuota 2 dalyje (t. y., pirmaisiais prekybos metais didesnis nei 496 430 metrinių tonų), EB taiko 65 EUR už metrinių tonų tarifo normą;

               c)

               jei faktinis lukštentų ryžių importas ką tik pasibaigusiais prekybos metais skyrėsi iki 15 procentų (imtinai) nuo metinio orientacinio importo lygio tam dvylikos mėnesių laikotarpiui, kaip apskaičiuota 2 dalyje (t. y., pirmaisiais prekybos metais nuo 366 926 metrinių tonų iki 496 430 metrinių tonų), EB taiko 42,5 EUR už metrinių tonų tarifo normą.

         a–c dalyse faktinis lukštentų ryžių importas yra visas į EB 25 iš visų kilmės šalių tiekiamas KN kodu klasifikuojamų 1006 20 lukštentų ryžių importas, iš kurio atimtas Basmati lukštentų ryžių importas į EB 25.
   6.   Duomenys: 4 ir 5 dalyse nurodytas metinio ir šešių mėnesių faktinio importo lygio apskaičiavimas nustatomas naudojantis EB ryžių importo licencijų duomenimis. EB skelbia šiuos duomenis internete kiekvieną savaitę.
   7.   Skaidrumas: EB nedelsdama pateikia viešą pranešimą apie kiekvieną taikomos tarifo normos koregavimą.
   8.   Konsultavimasis: Bet kurios šalies prašymu šalys per 30 dienų nuo tokio prašymo gavimo pradeda konsultacijas dėl šio Susitarimo taikymo sričiai priklausančių klausimų.
   9.   Jei šalys negali susitarti dėl konsultacijose nagrinėjamų klausimų per 30 dienų po prašymo gavimo, Jungtinės Amerikos Valstijos gali Europos bendrijai pranešti raštu, kad jos ketina pasinaudoti bet kokiomis 1994 m. GATT XXVIII straipsnio 3 dalies a punkte nustatytomis teisėmis, kaip numatyta 10 dalyje, ir EB gali pranešti raštu Jungtinėms Amerikos Valstijoms, kad ji ketina nutraukti dabartinį Susitarimą, kaip numatyta 11 dalyje.
   10.   Termino pratęsimas naudotis bet kokiomis 1994 m. GATT XXVIII straipsnyje nustatytomis teisėmis:

               a)

               Šalys susitaria, kad iš esmės lygiaverčių nuolaidų panaikinimo terminas pagal XXVIII straipsnio 3 dalies a punktą pratęsiamas. Atitinkamai Jungtinės Amerikos Valstijos gali naudotis bet kokiomis teisėmis panaikinti iš esmės lygiavertes nuolaidas pagal XXVIII straipsnio 3 dalies a punktą bet kuriuo metu praėjus 30 dienų po pranešimo raštu Europos bendrijai apie JAV ketinimą pasinaudoti šiomis teisėmis pateikimo, ir EB netrukdo Jungtinėms Amerikos Valstijoms imtis veiksmų pagal XXVIII straipsnio 3 dalies a punktą tuo pagrindu, kad veiksmų imtasi ne laiku.

               b)

               Nepaisant to, kas išdėstyta a punkte, Jungtinės Amerikos Valstijos nesinaudoja jokia teise panaikinti iš esmės lygiavertes nuolaidas, jei jos neprašė konsultacijų ir nepateikė pirmiau 9 dalyje numatyto pranešimo. Jei EB nutraukia Susitarimą, JAV turi teisę nedelsdamos naudotis bet kokiomis XXVIII straipsnio 3 dalies a punkte numatytomis taikytinomis teisėmis.

         11.   EB nenutraukia šio Susitarimo, jei ji neprašė konsultacijų ir nepateikė pranešimo, kaip numatyta 9 dalyje. EB gali nutraukti Susitarimą bet kuriuo metu po 9 dalyje nurodyto pranešimo pateikimo praėjus 30 dienų. Jei Jungtinės Amerikos Valstijos panaikina 10 dalyje numatytas nuolaidas, EB turi teisę nedelsdama nutraukti šį Susitarimą.
   12.   Jeigu 10 dalies nuostatose nenumatyta kitaip, šis Susitarimas nepažeidžia jokių EB teisių prieštarauti bet kokiam Jungtinių Amerikos Valstijų nuolaidų panaikinimui, jei ji mano, kad panaikinimas nesuderinamas su 1994 m. GATT XXVIII straipsniu arba kitomis atitinkamomis PPO susitarimo nuostatomis.
   13.   EB konsultuojasi ir bendradarbiauja su Jungtinėmis Amerikos Valstijomis siekiant gauti PPO Generalinės Tarybos patvirtinimą dėl XXVIII straipsnio 3 dalies a punkte numatyto iš esmės lygiaverčių nuolaidų panaikinimo termino pratęsimo.
   14.   Šalys patvirtina šį Susitarimą pagal jų pačių procedūras. EB mano, kad šis Susitarimas netampa precedentu būsimoms su XXVIII straipsniu susijusioms deryboms.
   15.   Šio Susitarimo nuostatos taikomos nuo 2005 m. kovo 1 d. Šiuo tikslu EB nustato būtiną vidaus tvarką, kad būtų įgyvendintos 4 dalies nuostatos dėl lukštentų ryžių, importuojamų nuo 2005 m. kovo 1 d. iki 2005 m. rugpjūčio 31 d.
   Būčiau dėkingas, jei galėtumėte patvirtinti, kad jūsų Vyriausybė sutinka su tuo, kas išdėstyta aukīčiam.
   Reiškiu Jums savo didžią pagarbą,

         Europos Bendrijos vardu

   Gerbiamasis Pone,
   Turiu garbės pranešti, kad gavau Jūsų šios dienos laišką, kuriame rašoma:

      „Atsižvelgdama į Europos bendrijos (EB) ir Jungtinių Amerikos Valstijų derybas, EB sutinka su toliau išdėstytomis išvadomis.
      Tam tikriems lukštentiems ryžiams taikoma muito norma (KN kodas 1006 20)
      1.   EB taiko muito normą tam tikriems lukštentiems ryžiams pagal 2–7 dalis.
      2.   Metinis orientacinis importo lygis:

                  a)

                  Pirmieji prekybos metai: pagal šį Susitarimą pirmaisiais prekybos metais (nuo 2004 m. rugsėjo 1 d. iki 2005 m. rugpjūčio 31 d.) metinis orientacinis importo dydis skaičiuojamas kaip vidutinis viso lukštentų ryžių importo, įvežamo į EB 25 iš visų kilmės šalių prekybos metais nuo 1999 m. rugsėjo 1 d. iki 2000 m. rugpjūčio 31 d., nuo 2000 m. rugsėjo 1 d. iki 2001 m. rugpjūčio 31 d. ir nuo 2001 m. rugsėjo 1 d. iki 2002 m. rugpjūčio 31 d., dydis, iš kurio atimtas Basmati lukštentų ryžių importas į EB 25 ir kuris yra padidintas 10 % (t. y., 431 678 metrinių tonų).

                  b)

                  Padidinimas vėlesniais prekybos metais: kiekvieniems 2005–2006, 2006–2007 bei 2007–2008 prekybos metams metinis orientacinis importo lygis nuo praėjusių prekybos metų lygio padidinamas 6 000 metrinių tonų per metus. Ne vėliau kaip 90 dienų iki 2007 m. rugsėjo 1 d.2008 m. rugpjūčio 31 d. prekybos metų pabaigos abi šalys pradeda konsultacijas dėl metinio padidinimo vėlesniais prekybos metais atsižvelgiant į pokyčius EB ryžių rinkoje, ypač į vartojimo pokyčius, ir susitaria dėl metinio padidinimo ne vėliau kaip 2008 m. rugpjūčio 31 d.

            3.   Šešių mėnesių orientacinis importo lygis: kiekvienais prekybos metais šešių mėnesių orientacinis importo lygis skaičiuojamas kaip 50 procentų metinio orientacinio importo lygio, apskaičiuoto 2 dalyje; pirmaisiais prekybos metais jis būtų 215 839 metrinių tonų.
      4.   Taikomos tarifo normos koregavimas metų viduryje: per 10 dienų nuo kiekvienų prekybos metų pirmųjų šešių mėnesių pabaigos EB persvarsto ir prireikus koreguoja taikomą tarifo normą šiuo būdu:

                  a)

                  jeigu faktinis lukštentų ryžių importas per ką tik pasibaigusius šešis mėnesius yra daugiau nei 15 procentų mažesnis nei šešių mėnesių orientacinis importo lygis tam laikotarpiui, kaip apskaičiuota 3 dalyje (t. y., pirmaisiais prekybos metais mažesnis nei 183 463 metrinių tonų), EB taiko 30 EUR už metrinių tonų tarifo normą;

                  b)

                  jeigu faktinis lukštentų ryžių importas per ką tik pasibaigusius šešis mėnesius yra daugiau nei 15 procentų didesnis nei šešių mėnesių orientacinis importo lygis tam laikotarpiui, kaip apskaičiuota 3 dalyje (t. y., pirmaisiais prekybos metais didesnis nei 248 215 metrinių tonų), EB taiko 65 EUR už metrinių tonų tarifo normą;

                  c)

                  jeigu faktinis lukštentų ryžių importas per ką tik pasibaigusius šešis mėnesius skyrėsi iki 15 procentų (imtinai) nuo šešių mėnesių orientacinio importo lygio tam laikotarpiui, kaip apskaičiuota 3 dalyje (t. y., pirmaisiais prekybos metais nuo 183 463 iki 248 215 metrinių tonų), taikoma norma yra 42,5 EUR už metrinių tonų.

            a–c dalyse faktinis lukštentų ryžių importas yra visas į EB 25 iš visų kilmės šalių tiekiamas KN kodu klasifikuojamų 1006 20 lukštentų ryžių importas, iš kurio atimtas Basmati lukštentų ryžių importas į EB 25.
      5.   Taikomos tarifo normos koregavimas metų pabaigoje: per 10 dienų nuo prekybos metų pabaigos EB persvarsto ir prireikus koreguoja taikomą tarifo normą tokiu būdu:

                  a)

                  jei faktinis lukštentų ryžių importas ką tik pasibaigusiais prekybos metais yra daugiau nei 15 procentų mažesnis nei metinis orientacinis importo lygis tam dvylikos mėnesių laikotarpiui, kaip apskaičiuota 2 dalyje (t. y., pirmaisiais prekybos metais mažesnis nei 366 926 metrinių tonų), EB taiko 30 EUR už metrinių tonų tarifo normą;

                  b)

                  jei faktinis lukštentų ryžių importas ką tik pasibaigusiais prekybos metais yra daugiau nei 15 procentų didesnis nei metinis orientacinis importo lygis tam dvylikos mėnesių laikotarpiui, kaip apskaičiuota 2 dalyje (t. y., pirmaisiais prekybos metais didesnis nei 49 6430 metrinių tonų), EB taiko 65 EUR už metrinių tonų tarifo normą;

                  c)

                  jei faktinis lukštentų ryžių importas ką tik pasibaigusiais prekybos metais skyrėsi iki 15 procentų (imtinai) nuo metinio orientacinio importo lygio tam dvylikos mėnesių laikotarpiui, kaip apskaičiuota 2 dalyje (t. y., pirmaisiais prekybos metais nuo 366 926 metrinių tonų iki 496 430 metrinių tonų), EB taiko 42,5 EUR už metrinių tonų tarifo normą.

            a–c dalyse faktinis lukštentų ryžių importas yra visas į EB 25 iš visų kilmės šalių tiekiamas KN kodu klasifikuojamų 1006 20 lukštentų ryžių importas, iš kurio atimtas Basmati lukštentų ryžių importas į EB 25.
      6.   Duomenys: 4 ir 5 dalyse nurodytas metinio ir šešių mėnesių faktinio importo lygio apskaičiavimas nustatomas naudojantis EB ryžių importo licencijų duomenimis. EB skelbia šiuos duomenis internete kiekvieną savaitę.
      7.   Skaidrumas: EB nedelsdama pateikia viešą pranešimą apie kiekvieną taikomos tarifo normos koregavimą.
      8.   Konsultavimasis: Bet kurios šalies prašymu šalys per 30 dienų nuo tokio prašymo gavimo pradeda konsultacijas dėl šio Susitarimo taikymo sričiai priklausančių klausimų.
      9.   Jei šalys negali susitarti dėl konsultacijose nagrinėjamų klausimų per 30 dienų po prašymo gavimo, Jungtinės Amerikos Valstijos gali Europos bendrijai pranešti raštu, kad jos ketina pasinaudoti bet kokiomis 1994 m. GATT XXVIII straipsnio 3 dalies a punkte nustatytomis teisėmis, kaip numatyta 10 dalyje, ir EB gali pranešti raštu Jungtinėms Amerikos Valstijoms, kad ji ketina nutraukti dabartinį Susitarimą, kaip numatyta 11 dalyje.
      10.   Termino pratęsimas naudotis bet kokiomis 1994 m. GATT XXVIII straipsnyje nustatytomis teisėmis:

                  a)

                  Šalys susitaria, kad iš esmės lygiaverčių nuolaidų panaikinimo terminas pagal XXVIII straipsnio 3 dalies a punktą pratęsiamas. Atitinkamai Jungtinės Amerikos Valstijos gali naudotis bet kokiomis teisėmis panaikinti iš esmės lygiavertes nuolaidas pagal XXVIII straipsnio 3 dalies a punktą bet kuriuo metu praėjus 30 dienų po pranešimo raštu Europos bendrijai apie JAV ketinimą pasinaudoti šiomis teisėmis pateikimo, ir EB netrukdo Jungtinėms Amerikos Valstijoms imtis veiksmų pagal XXVIII straipsnio 3 dalies a punktą tuo pagrindu, kad veiksmų imtasi ne laiku.

                  b)

                  Nepaisant to, kas išdėstyta a punkte, Jungtinės Amerikos Valstijos nesinaudoja jokia teise panaikinti iš esmės lygiavertes nuolaidas, jei jos neprašė konsultacijų ir nepateikė pirmiau 9 dalyje numatyto pranešimo. Jei EB nutraukia Susitarimą, JAV turi teisę nedelsdamos naudotis bet kokiomis XXVIII straipsnio 3 dalies a punkte numatytomis taikytinomis teisėmis.

            11.   EB nenutraukia šio Susitarimo, jei ji neprašė konsultacijų ir nepateikė pranešimo, kaip numatyta 9 dalyje. EB gali nutraukti Susitarimą bet kuriuo metu po 9 dalyje nurodyto pranešimo pateikimo praėjus 30 dienų. Jei Jungtinės Amerikos Valstijos panaikina 10 dalyje numatytas nuolaidas, EB turi teisę nedelsdama nutraukti šį Susitarimą.
      12.   Jeigu 10 dalies nuostatose nenumatyta kitaip, šis Susitarimas nepažeidžia jokių EB teisių prieštarauti bet kokiam Jungtinių Amerikos Valstijų nuolaidų panaikinimui, jei ji mano, kad panaikinimas nesuderinamas su 1994 m. GATT XXVIII straipsniu arba kitomis atitinkamomis PPO susitarimo nuostatomis.
      13.   EB konsultuojasi ir bendradarbiauja su Jungtinėmis Amerikos Valstijomis siekiant gauti PPO Generalinės Tarybos patvirtinimą dėl XXVIII straipsnio 3 dalies a punkte numatyto iš esmės lygiaverčių nuolaidų panaikinimo termino pratęsimo.
      14.   Šalys patvirtina šį Susitarimą pagal jų pačių procedūras. EB mano, kad šis Susitarimas netampa precedentu būsimoms su XXVIII straipsniu susijusioms deryboms.
      15.   Šio Susitarimo nuostatos taikomos nuo 2005 m. kovo 1 d. Šiuo tikslu EB nustato būtiną vidaus tvarką, kad būtų įgyvendintos 4 dalies nuostatos dėl lukštentų ryžių, importuojamų nuo 2005 m. kovo 1 d. iki 2005 m. rugpjūčio 31 d.“

   Jungtinės Amerikos Valstijos turi garbę patvirtinti, kad jos sutinka su šio laiško turiniu.
   Reiškiu Jums savo didžią pagarbą,

         Jungtinių Amerikos Valstijų vardu


title: 2016 m. liepos 12 d. Tarybos sprendimas (BUSP) 2016/1137 dėl Europos Sąjungos BSGP karinės mokymo misijos Centrinės Afrikos Respublikoje (EUTM RCA) pradžios

text:
13.7.2016

               LT

               Europos Sąjungos oficialusis leidinys

               L 188/25

         TARYBOS SPRENDIMAS (BUSP) 2016/1137
   2016 m. liepos 12 d.
   dėl Europos Sąjungos BSGP karinės mokymo misijos Centrinės Afrikos Respublikoje (EUTM RCA) pradžios
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į 2016 m. balandžio 19 d. Tarybos sprendimą (BUSP) 2016/610 dėl Europos Sąjungos BSGP karinės mokymo misijos Centrinės Afrikos Respublikoje (EUTM RCA) (1), ypač į jo 4 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2016 m. balandžio 19 d. Taryba priėmė Sprendimą (BUSP) 2016/610;

               (2)

               gavus ES misijos vado rekomendaciją, EUTM RCA turėtų būti pradėta vykdyti 2016 m. liepos 16 d.;

               (3)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusių Sąjungos sprendimų bei veiksmų. Todėl Danija nedalyvauja priimant šį sprendimą ir jis nėra jai privalomas ar taikomas, ir ji nedalyvauja finansuojant šią misiją,

         PRIĖMĖ ŠĮ SPRENDIMĄ:
   1 straipsnis
   Patvirtinamas Europos Sąjungos BSGP karinės mokymo misijos Centrinės Afrikos Respublikoje (EUTM RCA) misijos planas ir veiksmų taisyklės.
   2 straipsnis
   EUTM RCA pradedama 2016 m. liepos 16 d.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. liepos 12 d.

            Tarybos vardu

            Pirmininkas

         P. KAŽIMÍR

      (1)  OL L 104, 2016 4 20, p. 21.


title: 2009/246/EB: 2009 m. vasario 16 d. Tarybos sprendimas dėl Europos ir Viduržemio jūros regiono šalių susitarimo, įsteigiančio Europos Bendrijų ir jų šalių narių bei Maroko Karalystės asociaciją, protokolo, siekiant atsižvelgti į Bulgarijos Respublikos ir Rumunijos įstojimą į Europos Sąjungą, sudarymo

text:
19.3.2009

               LT

               Europos Sąjungos oficialusis leidinys

               L 73/19

      TARYBOS SPRENDIMAS

   2009 m. vasario 16 d.
   dėl Europos ir Viduržemio jūros regiono šalių susitarimo, įsteigiančio Europos Bendrijų ir jų šalių narių bei Maroko Karalystės asociaciją, protokolo, siekiant atsižvelgti į Bulgarijos Respublikos ir Rumunijos įstojimą į Europos Sąjungą, sudarymo
   (2009/246/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 310 straipsnį kartu su 300 straipsnio 2 dalies pirmosios pastraipos antruoju sakiniu, ir 300 straipsnio 3 dalies antrąją pastraipą,
   atsižvelgdama į 2005 m. Stojimo aktą, ypač į jo 6 straipsnio 2 dalį,
   atsižvelgdama į Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               Europos ir Viduržemio jūros regiono šalių susitarimo, įsteigiančio Europos Bendrijų ir jų šalių narių bei Maroko Karalystės asociaciją, protokolas siekiant atsižvelgti į Bulgarijos Respublikos ir Rumunijos stojimą į Europos Sąjungą (toliau – (Protokolas) pasirašytas Europos bendrijos bei jos valstybių narių vardu 2008 m. spalio 13 d. Liuksemburge, su sąlyga kad jis bus sudarytas vėliau, laikantis Tarybos sprendimo 2008/881/EB (2).

               (2)

               Protokolą reikėtų patvirtinti,

         NUSPRENDĖ:
   1 straipsnis
   Europos bendrijos ir valstybių narių vardu patvirtinamas Europos ir Viduržemio jūros regiono šalių susitarimo, įsteigiančio Europos Bendrijų ir jų šalių narių bei Maroko Karalystės asociaciją, protokolas siekiant atsižvelgti į Bulgarijos Respublikos ir Rumunijos stojimą į Europos Sąjungą.
   Protokolo tekstas pateikiamas priede (3).
   2 straipsnis
   Tarybos pirmininkas Bendrijos ir jos valstybių narių vardu deponuoja Protokolo 8 straipsnyje nurodytus dokumentus.

      Priimta Briuselyje, 2009 m. vasario 16 d.

            Tarybos vardu

            Pirmininkas

         O. LIŠKA

      (1)  2008 m. gruodžio 16 d. pritarimas (dar nepaskelbtas Oficialiajame leidinyje).

      (2)  OL L 324, 2008 12 3, p. 1.

      (3)  Žr. OL L 324, 2008 12 3, p. 3.


title: 2016 m. balandžio 28 d. Europos Parlamento sprendimas (ES, Euratomas) 2016/1469 dėl sąskaitų, susijusių su Europos Sąjungos 2014 finansinių metų bendrojo biudžeto vykdymu, uždarymo, III skirsnis – Komisija

text:
14.9.2016

               LT

               Europos Sąjungos oficialusis leidinys

               L 246/132

         EUROPOS PARLAMENTO SPRENDIMAS (ES, EURATOMAS) 2016/1469
   2016 m. balandžio 28 d.
   dėl sąskaitų, susijusių su Europos Sąjungos 2014 finansinių metų bendrojo biudžeto vykdymu, uždarymo, III skirsnis – Komisija
   EUROPOS PARLAMENTAS,

               —

               atsižvelgdamas į Europos Sąjungos 2014 finansinių metų bendrąjį biudžetą (1),

               —

               atsižvelgdamas į Europos Sąjungos 2014 finansinių metų konsoliduotąsias metines ataskaitas (COM(2015) 377 – C8-0199/2015) (2),

               —

               atsižvelgdamas į Komisijos ataskaitą dėl tolesnių veiksmų, susijusių su 2013 finansinių metų biudžeto įvykdymo patvirtinimu (COM(2015) 505), ir į prie jos pridėtus Komisijos tarnybų darbo dokumentus (SWD(2015) 194, SWD(2015) 195),

               —

               atsižvelgdamas į 2015 m. birželio 3 d. Komisijos ataskaitą „2014 m. Komisijos pasiekimų valdymo srityje apibendrinimas“ (COM(2015) 279) ir jos priedus,

               —

               atsižvelgdamas į Komisijos metinę ataskaitą dėl Sąjungos finansų vertinimo pagal pasiektus rezultatus (COM(2015) 313) ir į prie jos pridėtus Komisijos tarnybų darbo dokumentus (SWD(2015) 124, SWD(2015) 125),

               —

               atsižvelgdamas į Komisijos metinę 2014 m. atlikto vidaus audito ataskaitą biudžeto įvykdymą tvirtinančiai institucijai (COM(2015) 441) ir į prie jos pridėtą Komisijos tarnybų darbo dokumentą (SWD(2015) 170),

               —

               atsižvelgdamas į Audito Rūmų 2014 finansinių metų metinę biudžeto vykdymo ataskaitą su institucijų atsakymais (3) ir į Audito Rūmų specialiąsias ataskaitas,

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į 2016 m. vasario 12 d. Tarybos rekomendaciją dėl patvirtinimo, kad Komisija įvykdė 2014 finansinių metų bendrąjį biudžetą (05583/2016 – C8-0042/2016),

               —

               atsižvelgdamas į 2016 m. vasario 12 d. Tarybos rekomendaciją dėl patvirtinimo, kad vykdomosios įstaigos įvykdė 2014 finansinių metų bendrąjį biudžetą (05585/2016 – C8-0040/2016),

               —

               atsižvelgdamas į Sutarties dėl Europos Sąjungos veikimo 317, 318 ir 319 straipsnius,

               —

               atsižvelgdamas į Europos atominės energijos bendrijos steigimo sutarties 106a straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5),

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (6), ypač į jo 62, 164, 165 ir 166 straipsnius,

               —

               atsižvelgdamas į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (7), ypač į jo 14 straipsnio 2 ir 3 dalis,

               —

               atsižvelgdamas į Darbo tvarkos taisyklių 93 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir į kitų suinteresuotų komitetų nuomones (A8-0140/2016),

               1.

               pritaria Europos Sąjungos 2014 finansinių metų bendrojo biudžeto sąskaitų uždarymui;

               2.

               išdėsto savo pastabas rezoliucijoje, kuri yra neatskiriama sprendimų dėl Europos Sąjungos 2014 finansinių metų bendrojo biudžeto įvykdymo patvirtinimo, III skirsnis – Komisija ir vykdomosios įstaigos, dalis, taip pat savo 2016 m. balandžio 28 d. rezoliucijoje dėl Audito Rūmų specialiųjų ataskaitų vykdant Komisijos 2014 finansinių metų biudžeto įvykdymo patvirtinimo procedūrą (8);

               3.

               paveda Pirmininkui perduoti šį sprendimą Tarybai, Komisijai ir Audito Rūmams, taip pat valstybių narių nacionaliniams parlamentams ir nacionalinėms bei regioninėms audito institucijoms ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL L 51, 2014 2 20.

      (2)  OL C 377, 2015 11 13, p. 1.

      (3)  OL C 373, 2015 11 10, p. 1.

      (4)  OL C 377, 2015 11 13, p. 146.

      (5)  OL L 248, 2002 9 16, p. 1.

      (6)  OL L 298, 2012 10 26, p. 1.

      (7)  OL L 11, 2003 1 16, p. 1.

      (8)  Tos dienos priimti tekstai, P8_TA(2016)0148 (Žr. šio Oficialiojo leidinio p. 91).


title: 2004/716/EB: Europos Parlamento sprendimas 2004 m. balandžio 21 d. dėl biudžeto įvykdymo patvirtinimo Europos narkotikų ir narkomanijos stebėjimo centro direktoriui dėl jo biudžeto vykdymo 2002 finansiniais metais

text:
21.4.2004

               LT

               Europos Sąjungos oficialusis leidinys

               L 330/10

         EUROPOS PARLAMENTO SPRENDIMAS
   2004 m. balandžio 21 d.
   dėl biudžeto įvykdymo patvirtinimo Europos narkotikų ir narkomanijos stebėjimo centro direktoriui dėl jo biudžeto vykdymo 2002 finansiniais metais
   (2004/716/EB)

    ---documentbreak---

               21.4.2004

               LT

               Europos Sąjungos oficialusis leidinys

               L 330/10

         EUROPOS PARLAMENTO REZOLIUCIJA
   kurioje pateikiamos pastabos, lydinčios sprendimą dėl biudžeto įvykdymo patvirtinimo Europos narkotikų ir narkomanijos stebėjimo centro direktoriui dėl jo biudžeto vykdymo 2002 finansiniais metais


title: 1989 m. kovo 13 d. Tarybos sprendimas dėl Antro papildomo protokolo prie Europos ekonominės bendrijos Šveicarijos Konfederacijos susitarimo, sąlygoto Ispanijos Karalystės ir Portugalijos Respublikos stojimo į Bendriją, sudarymo

text:
Svarbus teisinis pranešimas

|

31989D0333

Oficialusis leidinys L 136 , 19/05/1989 p. 0021 - 0021 specialusis leidimas suomių kalba: skyrius 11 tomas 15 p. 0091  specialusis leidimas švedų kalba: skyrius 11 tomas 15 p. 0091

		Tarybos sprendimas1989 m. kovo 13 d.dėl Antro papildomo protokolo prie Europos ekonominės bendrijos Šveicarijos Konfederacijos susitarimo, sąlygoto Ispanijos Karalystės ir Portugalijos Respublikos stojimo į Bendriją, sudarymo(89/333/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 113 straipsnį,atsižvelgdama į Komisijos pasiūlymą,kadangi remiantis Reglamentu (EEB) Nr. 839/88 [1] muitų, kuriais dešimties šalių Bendrija apmokestina iš Ispanijos ir Portugalijos įvežamas tam tikras prekes, rinkimas, minėtiems muitams sumažėjus iki 2 % ar tapus dar mažesniems, buvo visiškai sustabdytas;kadangi siekiant visiškai sustabdyti sutartyje numatytų ir į Šveicariją iš Ispanijos įvežamų prekių apmokestinimą muitais, kai šie muitai sumažėja iki 2 % ar tampa dar mažesni, būtina sudaryti Antrą papildomą protokolą prie Europos ekonominės bendrijos ir Šveicarijos Konfederacijos susitarimo [2], pasirašyto Briuselyje 1972 m. liepos 22 d.,NUSPRENDĖ:1 straipsnisBendrijos vardu yra patvirtinamas Antras papildomas protokolas prie Europos ekonominės bendrijos ir Šveicarijos Konfederacijos susitarimo, sąlygoto Ispanijos Karalystės ir Portugalijos Respublikos stojimo į Bendriją.Protokolo tekstas yra pridedamas prie šio sprendimo.2 straipsnisTarybos pirmininkas pateikia Protokolo 3 straipsnyje numatytą pranešimą [3].3 straipsnisŠis sprendimas įsigalioja kitą dieną po jo paskelbimo Europos Bendrijų oficialiajame leidinyje.Priimta Briuselyje, 1989 m. kovo 13 d.Tarybos varduPirmininkasC. Solchaga Catalan[1] OL L 87, 1988 3 31, p. 1.[2] OL L 300, 1972 12 31, p. 2.[3] Tarybos Generalinis sekretoriatas Protokolo įsigaliojimo datą paskelbs Europos Bendrijų oficialiajame leidinyje.--------------------------------------------------


title: 2016 m. spalio 11 d. Europos Parlamento ir Tarybos sprendimas (ES) 2016/1857 dėl Europos prisitaikymo prie globalizacijos padarinių fondo lėšų mobilizavimo (Suomijos paraiška „EGF/2016/001 FI/Microsoft“)

text:
20.10.2016

               LT

               Europos Sąjungos oficialusis leidinys

               L 284/23

         EUROPOS PARLAMENTO IR TARYBOS SPRENDIMAS (ES) 2016/1857
   2016 m. spalio 11 d.
   dėl Europos prisitaikymo prie globalizacijos padarinių fondo lėšų mobilizavimo (Suomijos paraiška „EGF/2016/001 FI/Microsoft“)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006 (1), ypač į jo 15 straipsnio 4 dalį,
   atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (2), ypač į jo 13 punktą,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondo (toliau – EGF) tikslas – teikti paramą dėl su globalizacija susijusių esminių pasaulio prekybos sistemos struktūrinių pokyčių, atsiradusių dėl tebesitęsiančios pasaulinės finansų ir ekonomikos krizės arba dėl naujos pasaulinės finansų ir ekonomikos krizės, atleistiems darbuotojams ir darbo veiklą nutraukusiems savarankiškai dirbantiems asmenims ir padėti jiems vėl integruotis į darbo rinką;

               (2)

               EGF didžiausia metinė suma neviršija 150 mln. EUR (2011 m. kainomis), kaip nustatyta Tarybos reglamento (ES, Euratomas) Nr. 1311/2013 (3) 12 straipsnyje;

               (3)

               2016 m. kovo 11 d. Suomija pateikė paraišką mobilizuoti EGF lėšas dėl darbuotojų atleidimo iš įmonės „Microsoft“ („Microsoft Mobile Oy“) ir 8 tiekėjų bei tolesnės gamybos grandies įmonių. Paraiška buvo papildyta papildoma informacija pagal Reglamento (ES) Nr. 1309/2013 8 straipsnio 3 dalį. Paraiška atitinka EGF finansinės paramos sumai nustatyti taikomus reikalavimus, kaip nustatyta Reglamento (ES) Nr. 1309/2013 13 straipsnyje;

               (4)

               todėl iš EGF turėtų būti mobilizuota 5 364 000,00 EUR suma finansinei paramai pagal Suomijos pateiktą paraišką suteikti;

               (5)

               siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,

         PRIĖMĖ ŠĮ SPRENDIMĄ:
   1 straipsnis
   2016 finansinių metų Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 5 364 000 EUR įsipareigojimų ir mokėjimų asignavimų sumą.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2016 m. spalio 11 d.

      Priimta Briuselyje 2016 m. spalio 11 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         I. KORČOK

      (1)  OL L 347, 2013 12 20, p. 855.

      (2)  OL C 373, 2013 12 20, p. 1.

      (3)  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).


title: 2014/620/ES: 2014 m. balandžio 3 d. Europos Parlamento sprendimas dėl Europos GNSS agentūros 2012 finansinių metų sąskaitų uždarymo

text:
5.9.2014

               LT

               Europos Sąjungos oficialusis leidinys

               L 266/310

         EUROPOS PARLAMENTO SPRENDIMAS
   2014 m. balandžio 3 d.
   dėl Europos GNSS agentūros 2012 finansinių metų sąskaitų uždarymo
   (2014/620/ES)
   EUROPOS PARLAMENTAS,

               —

               atsižvelgdamas į Europos GNSS agentūros 2012 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos GNSS agentūros 2012 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į Tarybos 2014 m. vasario 18 d. rekomendaciją (05849/2014 – C7–0054/2014),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2010 m. rugsėjo 22 d. Europos Parlamento ir Tarybos reglamentą (ES) Nr. 912/2010, kuriuo įsteigiama Europos GNSS agentūra (4), ypač į jo 14 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7–0223/2014),

               1.

               pritaria Europos GNSS agentūros 2012 finansinių metų sąskaitų uždarymui;

               2.

               paveda Pirmininkui perduoti šį sprendimą Europos GNSS agentūros direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 365, 2013 12 13, p. 261.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 276, 2010 10 20, p. 11.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2013 m. gruodžio 2 d. Tarybos sprendimas, kuriuo skiriami Europos darbuotojų saugos ir sveikatos agentūros valdybos nariai ir pakaitiniai nariai

text:
10.12.2013

               LT

               Europos Sąjungos oficialusis leidinys

               C 360/8

         TARYBOS SPRENDIMAS
   2013 m. gruodžio 2 d.
   kuriuo skiriami Europos darbuotojų saugos ir sveikatos agentūros valdybos nariai ir pakaitiniai nariai
   2013/C 360/07
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 1994 m. liepos 18 d. Tarybos reglamentą (EB) Nr. 2062/94 dėl Europos darbuotojų saugos ir sveikatos agentūros įsteigimo (1), ypač į jo 8 straipsnį,
   atsižvelgdama į valstybių narių Vyriausybių ir darbuotojų bei darbdavių organizacijų Tarybai pateiktus kandidatų sąrašus,
   atsižvelgdama į Darbuotojų saugos ir sveikatos patariamojo komiteto narių ir pakaitinių narių sąrašus,
   kadangi:

               (1)

               2010 m. lapkričio 22 d. sprendimu (2) Taryba paskyrė Europos darbuotojų saugos ir sveikatos agentūros valdybos narius ir pakaitinius narius laikotarpiui nuo 2010 m. lapkričio 8 d. iki 2013 m. lapkričio 7 d.;

               (2)

               Europos darbuotojų saugos ir sveikatos agentūros valdybos nariai ir pakaitiniai nariai turėtų būti skiriami trejų metų laikotarpiui,

         PRIĖMĖ ŠĮ SPRENDIMĄ:
   1 straipsnis
   Europos darbuotojų saugos ir sveikatos agentūros valdybos nariais ir pakaitiniais nariais laikotarpiui iki 2016 m. lapkričio 7 d. skiriami šie asmenys:
   I.   VYRIAUSYBIŲ ATSTOVAI

               Šalis

               Nariai

               Pakaitiniai nariai

               Belgija

               Jan BATEN

               Véronique CRUTZEN

               Bulgarija

               Darina KONOVA

               Vaska SEMERDZHIEVA

               Čekija

               Jaroslav HLAVÍN

               Anežka SIXTOVÁ

               Danija

               Charlotte SKJOLDAGER

               Annemarie KNUDSEN

               Vokietija

               Kai SCHÄFER

               Ellen ZWINK

               Estija

               Kristel PLANGI

               Rein REISBERG

               Airija

               Margaret LAWLOR

               Paula GOUGH

               Graikija

               Antonios CHRISTODOULOU

               Stamatia PISIMISI

               Kroatija

               Zdravko MURATTI

               Inga ŽIC

               Ispanija

               María Dolores LIMÓN TAMÉS

               Mario GRAU RÍOS

               Prancūzija

               Sophie BARON

               Olivier MEUNIER

               Italija

               Paolo ONELLI

               Carla ANTONUCCI

               Kipras

               Anastassios YIANNAKI

               Aristodemos ECONOMIDES

               Latvija

               Renārs LŪSIS

               Jolanta GEDUŠA

               Lietuva

               Aldona SABAITIENĖ

               Vilija KONDROTIENĖ

               Liuksemburgas

               Robert HUBERTY

               Raoul SCHMIDT

               Vengrija

               Мalta

               Mark GAUCI

               Vincent ATTARD

               Nyderlandai

               Rob TRIEMSTRA

               Martin G. DEN HELD

               Austrija

               Gertrud BREINDL

               Anna RITZBERGER-MOSER

               Lenkija

               Danuta KORADECKA

               Daniel Andrzej PODGÓRSKI

               Portugalija

               Antόnio SANTOS

               Carlos PEREIRA

               Rumunija

               Niculae VOINOIU

               Marian TĂNASE

               Slovėnija

               Tatjana PETRIČEK

               Jože HAUKO

               Slovakija

               Laurencia JANČUROVÁ

               Eleonόra FABIÁNOVÁ

               Suomija

               Leo SUOMAA

               Wiking HUSBERG

               Švedija

               Mikael SJÖBERG

               Per EWALDSSON

               Jungtinė Karalystė

               Clive FLEMING

               Stuart BRISTOW

   II.   DARBUOTOJŲ ORGANIZACIJŲ ATSTOVAI

               Šalis

               Nariai

               Pakaitiniai nariai

               Belgija

               François PHILIPS

               Herman FONCK

               Bulgarija

               Aleksander ZAGOROV

               Ivan KOKALOV

               Čekija

               Miroslav KOSINA

               Radka SOKOLOVÁ

               Danija

               Jan KAHR FREDERIKSEN

               Stephan AGGER

               Vokietija

               Estija

               Argo SOON

               Aija MAASIKAS

               Airija

               Sylvester CRONIN

               Esther LYNCH

               Graikija

               Andreas STOIMENIDIS

               Ioannis ADAMAKIS

               Kroatija

               Gordana PALAJSA

               Marko PALADA

               Ispanija

               Pedro J. LINARES

               Marisa RUFINO

               Prancūzija

               Italija

               Marco LUPI

               Sebastiano CALLERI

               Kipras

               Latvija

               Ziedonis ANTAPSONS

               Mārtiņš PUŽULS

               Lietuva

               Liuksemburgas

               Serge SCHIMOFF

               Marcel GOEREND

               Vengrija

               Károly GYÖRGY

               Szilárd SOMLAI

               Мalta

               Anthony CASARU

               Joseph CARABOTT

               Nyderlandai

               H. VAN STEENBERGEN

               Sonja BALJEU

               Austrija

               Julia NEDJELIK-LISCHKA

               Alexander HEIDER

               Lenkija

               Dariusz GOC

               Marzena FLIS

               Portugalija

               Fernando José MACHADO GOMES

               Rumunija

               Corneliu CONSTANTINOAIA

               Adrian CLIPII

               Slovėnija

               Slovakija

               Bohuslav BENDÍK

               Alexander ŤAŽÍK

               Suomija

               Erkki AUVINEN

               Paula ILVESKIVI

               Švedija

               Christina JÄRNSTEDT

               Jungtinė Karalystė

               Hugh ROBERTSON

   III.   DARBDAVIŲ ORGANIZACIJŲ ATSTOVAI

               Šalis

               Nariai

               Pakaitiniai nariai

               Belgija

               Kris DE MEESTER

               Thierry VANMOL

               Bulgarija

               Georgi STOEV

               Čekija

               Karel PETRŽELKA

               Martin RÖHRICH

               Danija

               Christina SODE HASLUND

               Vokietija

               Eckhard METZE

               Stefan ENGEL

               Estija

               Marek SEPP

               Marju PEÄRNBERG

               Airija

               Theresa DOYLE

               Carl ANDERS

               Graikija

               Christos KAVALOPOULOS

               Pavlos KYRIAKONGONAS

               Kroatija

               Nenad SEIFERT

               Admira RIBIČIĊ

               Ispanija

               Marina GORDON ORTIZ

               Prancūzija

               Italija

               Fabiola LEUZZI

               Kipras

               Polyvios POLYVIOU

               Emilios MICHAEL

               Latvija

               Lietuva

               Liuksemburgas

               François ENGELS

               Pierre BLAISE

               Vengrija

               Мalta

               Nyderlandai

               W.M.J.M VAN MIERLO

               R. VAN BEEK

               Austrija

               Christa SCHWENG

               Julia ENZELSBERGER

               Lenkija

               Portugalija

               Manuel Marcelino PENA COSTA

               Luís HENRIQUE

               Rumunija

               Ovidiu NICOLESCU

               Octavian Alexandru BOJAN

               Slovėnija

               Igor ANTAUER

               Slovakija

               Rόbert MAJTNER

               Suomija

               Jan SCHUGK

               Rauno TOIVONEN

               Švedija

               Bodil MELLBLOM

               Cecilia ANDERSSON

               Jungtinė Karalystė

               Lena TOCHTERMANN

               Hannah MURPHY

         2 straipsnis
   Narius ir pakaitinius narius, kurių kandidatūros dar nėra pateiktos, Taryba paskirs vėliau.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. gruodžio 2 d.

            Tarybos vardu

            Pirmininkas

         E. GUSTAS

      (1)  OL L 216, 1994 8 20, p. 1.

      (2)  OL C 322, 2010 11 27, p. 3.


title: 2004 m. lapkričio 22 d. Tarybos sprendimas 2004/924/BUSP, dėl Europos Sąjungos ir Gruzijos susitarimo dėl Europos Sąjungos teisinės valstybės misijos Gruzijoje, EUJUST THEMIS, statuso ir veiklos sudarymo

text:
30.12.2004

               LT

               Europos Sąjungos oficialusis leidinys

               L 389/41

         TARYBOS SPRENDIMAS 2004/924/BUSP
   2004 m. lapkričio 22 d.
   dėl Europos Sąjungos ir Gruzijos susitarimo dėl Europos Sąjungos teisinės valstybės misijos Gruzijoje, EUJUST THEMIS, statuso ir veiklos sudarymo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 24 straipsnį,
   atsižvelgdama į pirmininkaujančios valstybės narės rekomendaciją,
   kadangi:

               (1)

               2004 m. birželio 28 d. Taryba priėmė Bendruosius veiksmus 2004/523/BUSP dėl Europos Sąjungos teisinės valstybės misijos Gruzijoje, EUJUST THEMIS (1).

               (2)

               Bendrųjų veiksmų 7 straipsnyje numatyta, kad dėl EUJUST THEMIS darbuotojų Gruzijoje statuso, įskaitant atitinkamais atvejais privilegijas, imunitetus ir papildomas garantijas, reikalingas EUJUST THEMIS įvykdyti ir sklandžiai funkcionuoti, susitariama Europos Sąjungos sutarties 24 straipsnyje nustatyta tvarka.

               (3)

               2004 m. birželio 28 d. Tarybai suteikus įgaliojimus generaliniam sekretoriui – vyriausiajam įgaliotiniui bendrai užsienio ir saugumo politikai, padedančiam pirmininkaujančiai valstybei narei, pradėti derybas, generalinis sekretorius – vyriausiasis įgaliotinis vedė derybas su Gruzijos Vyriausybe dėl susitarimo dėl EUJUST THEMIS statuso ir veiklos.

               (4)

               Nepaisant susitarimo 10 straipsnio 4 dalies, EUJUST THEMIS prekių ir paslaugų pirkimai turi atitikti skaidrumo, proporcingumo, vienodo požiūrio ir nediskriminavimo principus.

               (5)

               Susitarimas turėtų būti patvirtintas,

         NUSPRENDĖ:
   1 straipsnis
   Europos Sąjungos vardu patvirtinamas Europos Sąjungos ir Gruzijos susitarimas dėl Europos Sąjungos teisinės valstybės misijos Gruzijoje, EUJUST THEMIS, statuso ir veiklos.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (–is), įgaliotą (–us) pasirašyti susitarimą, kad jis taptų privalomas Europos Sąjungai.
   3 straipsnis
   Šis sprendimas įsigalioja jo priėmimo dieną.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2004 m. lapkričio 22 d.

            Tarybos vardu

            Pirmininkas

         B. R. BOT

      (1)  OL L 228, 2004 6 29, p. 21.
   VERTIMAS
   IR GRUZIJOS
   susitarimas dėl Europos Sąjungos teisinės valstybės misijos Gruzijoje „EUJUST THEMIS“ statuso ir veiklos
   EUROPOS SĄJUNGA, toliau – ES,
   ir
   GRUZIJA, toliau – priimančioji Šalis,
   toliau abi kartu vadinamos Šalimis,
   ATSIŽVELGDAMOS Į:

               (1)

               priimančiosios Šalies Ministro Pirmininko Žvanijos 2004 m. birželio 3 d. laišką, kuriame ES raginama įsteigti Teisinės valstybės misiją ir kuriuo numatoma sudaryti atitinkamus priimančiosios Šalies Vyriausybės ir ES susitarimus,

               (2)

               generalinio sekretoriaus – vyriausiojo įgaliotinio bendrai užsienio ir saugumo politikai 2004 m. birželio 30 d. atsakymą, patvirtinantį, kad pasiūlymas priimamas,

               (3)

               Europos Sąjungos Tarybos 2004 m. birželio 28 d. priimtus Bendruosius veiksmus 2004/523/BUSP dėl ES teisinės valstybės misijos EUJUST THEMIS priimančiojoje Šalyje,

               (4)

               tai, kad numatoma EUJUST THEMIS trukmė – 12 mėn.,

               (5)

               priimančiosios Šalies ir Europos Bendrijų bei jų valstybių narių partnerystės ir bendradarbiavimo susitarimą, pasirašytą 1996 m. balandžio 22 d., kuriame pateiktos nuostatos dėl bendradarbiavimo demokratijos, teisinės valstybės ir žmogaus teisių bei pagrindinių laisvių srityse,

               (6)

               tai, kad privilegijų ir imunitetų paskirtis, kaip numatyta šiame Susitarime, – ne teikti naudą individualiems asmenims, o siekti užtikrinti veiksmingą ES misijos darbą,

         SUSITARĖ:
   1 straipsnis
   Taikymo sritis ir sąvokų apibrėžimai
   1.   Šio Susitarimo nuostatos ir bet koks priimančiosios Šalies įsipareigojimas ar bet kokia privilegija, imunitetas, palanki sąlyga arba nuolaida, suteikta EUJUST THEMIS ar EUJUST THEMIS darbuotojams, taikomi tik priimančiosios Šalies teritorijoje.
   2.   Šiame Susitarime naudojamos tokios sąvokos:

               a)

               „EUJUST THEMIS“ – tai Europos Sąjungos teisinės valstybės misija priimančiojoje Šalyje, įsteigta Europos Sąjungos Tarybos 2004 m. birželio 28 d. Bendraisiais veiksmais 2004/523/BUSP, įskaitant jos sudedamąsias dalis, būstines ir darbuotojus, dislokuotus priimančiosios Šalies teritorijoje ir paskirtus EUJUST THEMIS;

               b)

               „Misijos vadovas“ – tai EUJUST THEMIS misijos vadovas, kurį skiria Europos Sąjungos Taryba;

               c)

               „EUJUST THEMIS darbuotojai“ – tai misijos vadovas, darbuotojai, kuriuos komandiruoja ES valstybės narės ir ES institucijos, bei tarptautiniai darbuotojai, kuriuos EUJUST THEMIS pasamdo sutarčių pagrindu, dislokuoti tam, kad parengtų, remtų ir įgyvendintų misijos veiklą, išskyrus komercinių sutarčių dalyvius ar vietinius darbuotojus;

               d)

               „Būstinė“ – tai EUJUST THEMIS pagrindinė būstinė Tbilisyje;

               e)

               „Siunčiančioji valstybė“ – tai bet kuri ES valstybė narė, kuri komandiravo darbuotojus į EUJUST THEMIS;

               f)

               „Patalpos“ – tai visi pastatai, infrastruktūra ir žemė, reikalingi EUJUST THEMIS veiklai vykdyti bei EUJUST THEMIS darbuotojams apgyvendinti.

         2 straipsnis
   Bendrosios nuostatos
   1.   EUJUST THEMIS ir EUJUST THEMIS darbuotojai laikosi priimančiosios Šalies įstatymų ir kitų teisės aktų ir nesiima veiksmų ar veiklos, kurie nesuderinami su jų pareigų nešališkumu ir tarptautiniu pobūdžiu ar su šio Susitarimo nuostatomis.
   2.   Atlikdama savo funkcijas pagal šį Susitarimą EUJUST THEMIS veikia autonomiškai. Priimančioji Šalis pripažįsta EUJUST THEMIS vientisumą ir jos tarptautinį pobūdį.
   3.   Misijos vadovas praneša priimančiosios Šalies Vyriausybei apie savo būstinės vietą.
   4.   Misijos vadovas reguliariai ir laiku informuoja priimančiosios Šalies Vyriausybę apie priimančiosios Šalies teritorijoje dislokuotų EUJUST THEMIS darbuotojų skaičių, nurodo jų pavardes ir pilietybę, pateikdamas tokį sąrašą priimančiosios Šalies užsienio reikalų ministerijai.
   3 straipsnis
   Identifikavimas
   1.   EUJUST THEMIS darbuotojams išduodamos EUJUST THEMIS asmens tapatybės kortelės, pagal kurias identifikuojama jų tapatybė, ir jie privalo visada jas nešiotis su savimi. Atitinkamoms priimančiosios Šalies valdžios institucijoms pateikiamas EUJUST THEMIS asmens tapatybės kortelės pavyzdys.
   2.   Priimančiosios Šalies užsienio reikalų ministerija išduoda diplomatines korteles EUJUST THEMIS darbuotojams pagal jų statusą, kaip nurodyta šio Susitarimo 6 straipsnyje.
   3.   EUJUST THEMIS leidžiama savo pagrindinėje būstinėje ir kitur iškelti ES vėliavą atskirai arba kartu su priimančiosios Šalies vėliava misijos vadovo sprendimu.
   4 straipsnis
   Sienos kirtimas, judėjimas ir buvimas priimančiosios šalies teritorijoje
   1.   EUJUST THEMIS darbuotojai, EUJUST THEMIS priklausantis turtas ir transporto priemonės kerta priimančiosios Šalies sieną oficialiuose sienos kirtimo punktuose ir tarptautiniais oro erdvės koridoriais.
   2.   Priimančioji Šalis sudaro patogias sąlygas EUJUST THEMIS ir EUJUST THEMIS darbuotojams įvažiuoti į priimančiosios Šalies teritoriją ir iš jos išvykti. Išskyrus pasų kontrolę, įvažiuojant į priimančiosios Šalies teritoriją ir išvykstant iš jos, EUJUST THEMIS darbuotojams, turintiems diplomatines korteles, netaikomos pasų, vizų ir imigracijos taisyklės ir joks kitoks imigracijos patikrinimo būdas.
   3.   EUJUST THEMIS darbuotojams netaikomos priimančiosios Šalies taisyklės, reglamentuojančios užsieniečių registraciją ir kontrolę, tačiau tai nereiškia, kad jiems suteikiama teisė nuolat būti arba gyventi priimančiosios Šalies teritorijoje.
   4.   EUJUST THEMIS priklausančiam turtui ir transporto priemonėms, įvažiuojančioms į priimančiosios Šalies teritoriją, kertančioms ją tranzitu ar išvykstančioms iš jos, turint tikslą paremti misiją, EUJUST THEMIS išduoda atleidimo pažymėjimą kartu su inventoriaus aprašu. Jokios kitos muitinės dokumentacijos pateikti nereikia. Pažymėjimo kopija perduodama kompetentingoms valdžios institucijoms įvažiuojant į priimančiosios Šalies teritoriją ar išvykstant iš jos. EUJUST THEMIS ir priimančiosios Šalies kompetentingos valdžios institucijos susitaria dėl pažymėjimo formos.
   5.   Dėl misiją paremiančių transporto priemonių ir orlaivių licencijavimo bei registracijos reikalavimų prireikus sudaromi 16 straipsnyje nurodyti papildomi susitarimai.
   6.   EUJUST THEMIS darbuotojai gali vairuoti motorines transporto priemones priimančiosios Šalies teritorijoje, jeigu jie turi galiojančius nacionalinius vairuotojo pažymėjimus. Priimančioji Šalis, netaikydama mokesčio ar rinkliavos, pripažįsta galiojančiais EUJUST THEMIS išduotus vairuotojo pažymėjimus ar leidimus.
   7.   EUJUST THEMIS ir EUJUST THEMIS darbuotojams bei jiems priklausantiems automobiliams, orlaiviams ar bet kurios kitos rūšies transporto priemonėms, įrangai ir ištekliams suteikiama galimybė laisvai ir nevaržomai judėti priimančiosios Šalies teritorijoje, įskaitant jos oro erdvę. Jei reikia, pagal šio Susitarimo 16 straipsnį galima sudaryti techninius susitarimus.
   8.   Šioje misijoje EUJUST THEMIS darbuotojai bei EUJUST THEMIS įdarbinti vietiniai darbuotojai, keliaujantys, kad atliktų oficialias pareigas, gali naudotis keliais, tiltais ir oro uostais nemokėdami muito mokesčių, rinkliavų, kelio mokesčių, valstybinių mokesčių ar kitokių panašaus pobūdžio mokesčių, išskyrus tuos, kurie mokami už konkrečiai atliktas paslaugas.
   5 straipsnis
   EUJUST THEMIS imunitetai ir privilegijos
   1.   EUJUST THEMIS suteikiamas statusas, atitinkantis diplomatinės misijos statusą pagal 1961 m. balandžio 18 d. Vienos konvenciją dėl diplomatinių santykių (toliau – Vienos konvencija).
   2.   EUJUST THEMIS, jai priklausanti nuosavybė, lėšos ir turtas pagal Vienos konvenciją turi imunitetą priimančiosios Šalies baudžiamosios, civilinės ir administracinės jurisdikcijos atžvilgiu.
   3.   EUJUST THEMIS patalpos turi neliečiamybę. Priimančiosios Šalies atstovai į jas negali patekti jokiu metu, išskyrus atvejus, kai gaunamas misijos vadovo sutikimas.
   4.   EUJUST THEMIS patalpos, jų baldai ir kitas turtas, taip pat transporto priemonės turi imunitetą nuo kratos, rekvizicijos, arešto ir vykdomųjų veiksmų.
   5.   EUJUST THEMIS archyvai ir dokumentai turi neliečiamybę visą laiką.
   6.   EUJUST THEMIS korespondencijai suteikiamas statusas, atitinkantis oficialios korespondencijos statusą, nustatytą Vienos konvencija.
   7.   Priimančioji Šalis leidžia įvežti prekes EUJUST THEMIS tikslams ir atleidžia nuo visų muito mokesčių, valstybinių mokesčių ir susijusių mokesčių, išskyrus mokesčius už sandėliavimo, pervežimo ir panašias paslaugas.
   8.   EUJUST THEMIS atleidžiama nuo visų nacionalinių ir savivaldybių mokesčių, valstybinių mokesčių ar panašaus pobūdžio mokesčių už importuojamas prekes ir paslaugas bei jos patalpas, jeigu jos naudojamos EUJUST THEMIS tikslams. Pagal priimančiosios Šalies įstatymus EUJUST THEMIS atleidžiama nuo visų nacionalinių ir savivaldybių mokesčių, valstybinių mokesčių, įskaitant PVM, ir panašaus pobūdžio mokesčių už vietos rinkoje įsigytas prekes ir suteiktas paslaugas, jeigu jos skirtos EUJUST THEMIS tikslams, arba juos kompensuoja priimančioji Šalis.
   6 straipsnis
   EUJUST THEMIS darbuotojų imunitetai ir privilegijos
   1.   EUJUST THEMIS darbuotojams suteikiamos visos privilegijos ir imunitetai, kokie yra suteikti diplomatiniams atstovams pagal Vienos konvenciją, ir tuo remdamosi ES valstybės narės turi jurisdikcijos prioritetą. Tokios privilegijos ir imunitetai suteikiami EUJUST THEMIS darbuotojams misijos metu, o jai pasibaigus – tų oficialių veiksmų, kurie buvo atliekami anksčiau vykdant misiją, atžvilgiu.
   2.   Gavęs siunčiančiosios valstybės kompetentingos valdžios institucijos aiškų sutikimą, ES generalinis sekretorius – vyriausiasis įgaliotinis atsisako imuniteto, kuriuo naudojasi EUJUST THEMIS darbuotojai, jeigu toks imunitetas trukdytų vykdyti teisingumą ir to imuniteto gali būti atsisakyta nepažeidžiant ES interesų.
   3.   EUJUST THEMIS darbuotojai turi teisę įvežti be muito mokesčio ar kitokių apribojimų daiktus, reikalingus jų asmeniniam naudojimui, bei tokius daiktus išsivežti. EUJUST THEMIS darbuotojai turi teisę pirkti be muito mokesčio ar kiekybinių apribojimų daiktus, reikalingus jų asmeniniam naudojimui, bei tokius daiktus išsivežti; EUJUST THEMIS darbuotojai atleidžiami nuo PVM ir valstybinių mokesčių už vidaus rinkoje įsigytas prekes ar suteiktas paslaugas pagal priimančiosios Šalies įstatymus.
   4.   EUJUST THEMIS darbuotojai atleidžiami nuo priimančiosios Šalies taikomų rinkliavų ir valstybinių mokesčių už tarnybines pajamas ir atlyginimus, kuriuos jie gauna dirbdami. Jei kokios nors formos mokesčiai taikomi atsižvelgiant į gyvenamąją vietą, laikotarpiai, kurių metu į EUJUST THEMIS komandiruoti darbuotojai ir tarptautiniai darbuotojai, ES misijos pasamdyti dirbti pagal sutartį, gyvena priimančiojoje Šalyje tam, kad atliktų savo pareigas, nelaikomi gyvenimo laikotarpiais.
   7 straipsnis
   Vietiniai darbuotojai, kuriuos įdarbina EUJUST THEMIS
   Priimančiosios Šalies pilietybę turintiems arba nuolat joje gyvenantiems vietiniams darbuotojams, kuriuos įdarbina EUJUST THEMIS, suteikiamas statusas, kuris atitinka diplomatinėje misijoje dirbančiam vietiniam personalui suteiktą statusą priimančiojoje Šalyje pagal Vienos konvenciją.
   8 straipsnis
   Saugumas
   1.   Priimančioji Šalis, kiek leidžia jos pačios galimybės, visiškai prisiima atsakomybę dėl EUJUST THEMIS darbuotojų saugumo.
   2.   Tuo tikslu priimančioji Šalis imasi visų reikalingų priemonių užtikrinti EUJUST THEMIS ir EUJUST THEMIS darbuotojų apsaugą, saugą ir saugumą. Bet kokios konkrečios nuostatos, kurias pasiūlo priimančioji Šalis, prieš įgyvendinimą suderinamos su misijos vadovu. Priimančioji Šalis be jokio mokesčio leidžia vykdyti ir remia veiksmus, susijusius su EUJUST THEMIS darbuotojų medicinine evakuacija. Jei reikia, sudaromi papildomi susitarimai, kaip nurodyta 16 straipsnyje.
   9 straipsnis
   Bendradarbiavimas ir galimybė naudotis informacija
   1.   Priimančioji Šalis visapusiškai bendradarbiauja su EUJUST THEMIS ir EUJUST THEMIS darbuotojais ir teikia visokeriopą paramą.
   2.   Jeigu paprašoma ir jeigu to reikia EUJUST misijai įvykdyti, priimančioji Šalis EUJUST THEMIS darbuotojams suteikia galimybę efektyviai naudotis:

               —

               priimančiosios Šalies žinioje esančiais pastatais, įrenginiais, vietovėmis ir oficialiomis transporto priemonėmis,

               —

               jos žinioje esančiais dokumentais, medžiaga ir informacija, kurie yra tiesiogiai susiję su EUJUST THEMIS įgaliojimais.

         Jei reikia, sudaromi 16 straipsnyje nurodyti papildomi susitarimai.
   3.   Misijos vadovas ir priimančioji Šalis reguliariai konsultuojasi ir imasi reikalingų priemonių, kad kiekviename atitinkamame lygmenyje užtikrintų glaudžius tarpusavio ryšius.
   10 straipsnis
   Priimančiosios Šalies parama ir sutarčių sudarymas
   1.   Priimančioji Šalis sutinka, jeigu EUJUST THEMIS paprašo, padėti surasti tinkamas patalpas.
   2.   Jeigu prašoma ir yra galimybė, priimančiajai Šaliai priklausančios patalpos suteikiamos nemokamai.
   3.   Atsižvelgdama į turimas priemones ir galimybes, priimančioji Šalis padės ir teiks paramą rengiant, steigiant, vykdant ir remiant misiją, įskaitant bendrą naudojimąsi patalpomis ir įranga EUJUST THEMIS ekspertų reikmėms.
   4.   EUJUST THEMIS visomis išgalėmis stengsis vietos mastu sudaryti sutartis dėl paslaugų, prekių ir su darbuotojais vadovaudamasi misijos reikalavimais.
   11 straipsnis
   EUJUST THEMIS darbuotojų mirties atvejai
   1.   Misijos vadovas turi teisę pasirūpinti reikalingais formalumais dėl bet kurio EUJUST THEMIS mirusio darbuotojo, taip pat dėl bet kokios asmeninės velionio nuosavybės grąžinimo į tėvynę, bei juos sutvarkyti.
   2.   EUJUST THEMIS nario mirties atveju autopsija neatliekama negavus siunčiančiosios valstybės sutikimo arba, jei velionis yra iš tarptautinių darbuotojų, negavus valstybės, kurios pilietybę jis turėjo, sutikimo, ir jeigu nedalyvauja EUJUST THEMIS ir (arba) atitinkamos valstybės atstovas.
   12 straipsnis
   Komunikacijos
   EUJUST THEMIS turi teisę be jokių apribojimų naudotis radijo (įskaitant palydovinį, mobilųjį ar portatyvinį radiją), telefono, telegrafo, faksimiliniu ryšiu ir kitomis priemonėmis.
   13 straipsnis
   Ieškiniai mirties, sužalojimo, patirtos žalos ar nuostolių atveju
   1.   Valstybės narės ar ES institucijos nėra įpareigotos atlyginti išlaidas pagal pateiktus ieškinius dėl veiksmų, kurie susiję su visuomenės neramumais, ES misijos ar jos darbuotojų apsauga arba kurie atliekami vykdant misiją.
   2.   Bet kurie kiti civilinio pobūdžio ieškiniai, įskaitant vietoje įdarbintų EUJUST THEMIS darbuotojų ieškinius, kurių šalis yra misija ar bet kuris jos narys ir kurių atžvilgiu priimančiosios Šalies teismai neturi jurisdikcijos dėl kurios nors šio Susitarimo nuostatos, tarpininkaujant priimančiosios Šalies valdžios institucijoms pateikiami misijos vadovui ir nagrinėjami remiantis 16 straipsnyje nurodytais atskirais susitarimais, pagal kuriuos nustatomos atsilyginimo patenkinant ieškinius ir ieškinių nukreipimo procedūros. Atsilyginimas patenkinant ieškinius bus vykdomas tik gavus išankstinį atitinkamos valstybės sutikimą.
   14 straipsnis
   Ginčai
   1.   Visus klausimus, kylančius dėl šio Susitarimo taikymo, svarsto jungtinė koordinacinė grupė. Šią grupę sudaro EUJUST THEMIS ir priimančiosios Šalies kompetentingų valdžios institucijų atstovai.
   2.   Nepavykus iš anksto susitarti, ginčus dėl šio Susitarimo aiškinimo ar taikymo priimančioji Šalis ir ES atstovai tarpusavyje sprendžia diplomatinėmis priemonėmis.
   15 straipsnis
   Kitos nuostatos
   1.   Atvejais, kai šis Susitarimas yra susijęs su EUJUST THEMIS ir EUJUST THEMIS darbuotojų imunitetais, privilegijomis ir teisėmis, priimančiosios Šalies Vyriausybė atsako už tokių imunitetų, privilegijų bei teisių įgyvendinimą ir vykdymą tarpininkaujant priimančiosios Šalies atitinkamoms vietos valdžios institucijoms.
   2.   Nė viena šio Susitarimo nuostata nenumato arba nėra interpretuojama kaip nukrypimas nuo kokių nors teisių, kurios gali būti suteiktos ES valstybei narei, kuriai nors kitai EUJUST THEMIS remiančiai valstybei ar jų darbuotojams pagal kitus susitarimus.
   16 straipsnis
   Papildomi susitarimai
   Misijos vadovas ir priimančiosios Šalies administracinės valdžios institucijos sudaro tokius papildomus susitarimus, kokių gali prireikti šiam Susitarimui įgyvendinti.
   17 straipsnis
   Įsigaliojimas ir nutraukimas
   1.   Šis Susitarimas įsigalioja Šalims raštu pranešus apie tai, kad vidaus reikalavimai dėl įsigaliojimo buvo įvykdyti.
   2.   Šis Susitarimas gali būti iš dalies keičiamas Šalių raštiško tarpusavio susitarimo pagrindu. Tokie pakeitimai įsigalioja Šalims raštu pranešus apie tai, kad vidaus reikalavimai dėl įsigaliojimo buvo įvykdyti.
   3.   Šis Susitarimas galioja, kol EUJUST THEMIS galutinai baigiasi arba visi jos darbuotojai galutinai išvyksta.
   4.   Šį Susitarimą galima denonsuoti apie tai raštu pranešant kitai Šaliai. Denonsavimas įsigalioja praėjus 60 dienų nuo tos dienos, kai kita Šalis gauna pranešimą apie denonsavimą.
   5.   Šio Susitarimo nutraukimas ar denonsavimas nedaro įtakos jokioms teisėms arba įsipareigojimams, susijusiems su šio Susitarimo vykdymu prieš jo nutraukimą ar denonsavimą.

      Priimta Tbilisyje, 2004 m. gruodžio 3 d. dviem originaliais egzemplioriais anglų kalba.

          Europos Sąjungos vardu

         Gruzijos vardu


title: 2016 m. spalio 27 d. Europos Parlamento sprendimas (ES) 2016/2152 dėl Europos Sąjungos 2014 finansinių metų bendrojo biudžeto įvykdymo patvirtinimo, II skirsnis – Europos Vadovų Taryba ir Taryba

text:
8.12.2016

               LT

               Europos Sąjungos oficialusis leidinys

               L 333/50

         EUROPOS PARLAMENTO SPRENDIMAS (ES) 2016/2152
   2016 m. spalio 27 d.
   dėl Europos Sąjungos 2014 finansinių metų bendrojo biudžeto įvykdymo patvirtinimo, II skirsnis – Europos Vadovų Taryba ir Taryba
   EUROPOS PARLAMENTAS,

               —

               atsižvelgdamas į Europos Sąjungos 2014 finansinių metų bendrąjį biudžetą (1),

               —

               atsižvelgdamas į Europos Sąjungos 2014 finansinių metų konsoliduotąsias metines ataskaitas (COM(2015) 377 – C8-0201/2015) (2),

               —

               atsižvelgdamas į Audito Rūmų 2014 finansinių metų metinę biudžeto vykdymo ataskaitą kartu su institucijų atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į savo 2016 m. balandžio 28 d. sprendimą (5), kuriuo atidedamas sprendimo dėl 2014 finansinių metų biudžeto įvykdymo patvirtinimo priėmimas, ir į prie jo pridėtą rezoliuciją,

               —

               atsižvelgdamas į Sutarties dėl Europos Sąjungos veikimo 314 straipsnio 10 dalį ir 317, 318 ir 319 straipsnius,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (6), ypač į jo 55, 99, 164, 165 ir 166 straipsnius,

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto antrąjį pranešimą (A8-0271/2016),

               1.

               nepatvirtina Tarybos Generaliniam sekretoriui, kad Europos Vadovų Tarybos ir Tarybos 2014 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos Vadovų Tarybai, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL L 51, 2014 2 20.

      (2)  OL C 377, 2015 11 13, p. 1.

      (3)  OL C 373, 2015 11 10, p. 1.

      (4)  OL C 377, 2015 11 13, p. 146.

      (5)  OL L 246, 2016 9 14, p. 20.

      (6)  OL L 298, 2012 10 26, p. 1.